CELEX: 62016TN0829
Language: et
Date: 2016-11-25 00:00:00
Title: Kohtuasi T-829/16: 25. novembril 2016 esitatud hagi – Mouvement pour une Europe des nations et des libertés versus parlament

23.1.2017   
            
            
               ET
            
            
               Euroopa Liidu Teataja
            
            
               C 22/55
            
         25. novembril 2016 esitatud hagi – Mouvement pour une Europe des nations et des libertés versus parlament
   (Kohtuasi T-829/16)
   (2017/C 022/74)
   Kohtumenetluse keel: prantsuse
   
      Pooled
   
   
      Hageja: Mouvement pour une Europe des nations et des libertés (Pariis, Prantsusmaa) (esindaja: advokaat A. Varaut)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi juhatuse 12. septembri 2016. aasta otsus, mille [X] tegi teatavaks 26. septembril 2016 ja millega tunnistati rahastamiskõlbmatuks MENL-i kampaania „Schengen“ plakati kulud;
            
         
               —
            
            
               mõista kohtukulud välja Euroopa Parlamendilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et on rikutud hea halduse põhimõtet, mis on tingitud sellest, et Euroopa Parlamendi juhatusele ei tehtud teatavaks toimiku asjaolusid ega liikumise „Mouvement pour une Europe des nations et des libertés“ (MENL) vastuväiteid.
            
         
               2.
            
            
               Teine väide, et hageja leiab, et liikmeriikide parteide „kaudne rahastamine“ Euroopa parteide poolt on ebaselge mõiste, mis on õiguskindlusega vastuolus.
            
         
               3.
            
            
               Kolmas väide, et MENL-i kampaania „Shengen“ plakatitel kasutatud logo (edaspidi „vaidlusalune logo“) tõlgendatakse liikmeriikide territooriumil üksnes Euroopa kampaaniana vastupidi kostja seisukohale, kes on teinud otsuse, mille tühistamist käesolevas hagis nõutakse. Selle väite põhjendamiseks esitab hageja peaasjalikult kolm argumenti, nimelt:
               
                           —
                        
                        
                           MENL vedas kampaaniat üksinda, ilma liikmesriikide parteide kooskõlastuse või sekkumiseta;
                        
                     
                           —
                        
                        
                           kampaania ja plakatid puudutavad küsimust Euroopa tasandil, milleks on Schengeni leping;
                        
                     
                           —
                        
                        
                           vaidlusalune logo ei ole seega liikmesriikide parteide logo, vaid nende parteide delegatsioonide logo Euroopa Parlamendis.
                        
                     
         
               4.
            
            
               Neljas väide, et hageja leiab, et vaidlusalune logo on suuruselt palju väiksem kui MENL-i logo. Kõnealust küsimust käsitlevas kohtupraktikas ja õigusaktides nähakse ette sanktsioon üksnes selliste liikmesriigi logode puhul, mis on Euroopa logodest suuremad või sama suurusega.